Mercyful Fate

Mercyful Fate er et dansk heavy metal-band som ble startet i 1981.

 Bakgrunn 
Da Kim Bendix Petersen ble med i punk metal bandet Brats ville han ikke synge punk, så de ble enige om å skrive mer heavy materiale. Bandet hadde kontrakt med CBS og hadde allerede gitt ut ett musikkalbum, men plateselskapet syntes nå at musikken var for heavy og nektet å gi ut plate nummer to. To av medlemmene sluttet i bandet, og de gjenværende bestemte seg for å starte bandet Mercyful Fate i mars 1980.

Den originale band-oppsettingen bestod av Kim Bendix Petersen (King Diamond) som vokalist, Carsten Van Der Volsing og Hank Shermann på gitar. Mens bandet spilte inn sin første demo traff de på Michael Denner som de tidligere hadde spilt sammen med i Brats, og som Volsing hadde erstattet i bandet, og resten av Denners nye band. De ble enige om å slå bandene sammen, og den nye oppsetningen ble Petersen, Shermann, Denner,  Kim Ruzz på trommesett og Timi «Grabber» Hansen på bassgitar. De ga så ut sin første offisielle utgivelse, som var den selvtitulerte EP-en Mercyful Fate. Albumet er også kjent under navnet Nuns Have No Fun og ble gitt ut på det nederlandske selskapet Rave On Records (ikke forveksles med amerikanske Rave-On Records).

Mercyful Fate ga ut de to musikkalbumene Melissa (1983) og Don't Break the Oath (1984) før de ble oppløst i 1985. Albumene er kåret som #2 og #1 på Metal-Rules.com liste over «Top 50 Extreme Metal Albums». Gitaristen Hank Sherman var lei av at temaene hele tiden skulle dreie seg om satanisme og okkultisme, og det var intern strid i bandet om hvilken stil bandet skulle ha. Det endte med at King Diamond bestemte seg for å forlate bandet, og 12. april 1985 ga han beskjed til de andre. 13. april var det offisielt; bandet var oppløst. Sherman startet bandet Fate med en mer hard rock-orientert stil, mens King Diamond, Michael Denner og Timi Hansen bestemte seg for å fortsette i den samme stilen og dannet bandet King Diamond.

Bandet var en stor inspirasjonskilde for musikksjangeren black metal og har selv tatt del i det som ble kjent som «den første bølgen av black metal». Mercyful Fate har en egen sound som er ganske forskjellig bandene i den første og den andre bølgen av black metal, og deres image og tekster med satanistiske og okkulte temaer var helt nytt for publikum.

I 1992 bestemte Michael Denner og Hank Shermann seg for å gjenforene Mercyful Fate etter at King Diamond hadde fått høre materiale fra deres nye band Zoser Mez. Etter gjenforeningen har Mercyful Fate spilt inn flere studioalbum og turnert når King Diamond (bandet) har hatt «pause».

 Diskografi 
UtgittTittelPlateselskapType1982 Mercyful Fate Rave On RecordsEP 1983 Melissa Roadrunner RecordsStudioalbum1983Black FuneralCombat RecordsEP 1984 Don't Break the Oath Roadrunner RecordsStudioalbum1987 The BeginningRoadrunner RecordsSamlealbum1992 A Dangerous MeetingRoadrunner Records Samlealbum1992 Return of the VampireRoadrunner Records Samlealbum1993 In the ShadowsMetal Blade RecordsStudioalbum 1994 The Bell Witch Metal Blade RecordsEP  1994 TimeMetal Blade RecordsStudioalbum1996 Into the UnknownMetal Blade RecordsStudioalbum1998 Dead Again Metal Blade RecordsStudioalbum1999 9 Metal Blade RecordsStudioalbum2003 The Best of Mercyful Fate Roadrunner RecordsSamlealbum

 Medlemmer 
+Nåværende medlemmerNavnArtistnavnInstrumentKim Bendix PetersenKing Diamond Vokal og keyboard Rene KrolmarkHank Shermann  GitarMikael Wikström Mike Wead GitarSharlee D'Angelo BassgitarBjarne Thomas Holm Trommesett 

+Tidligere medlemmerNavnArtistnavnInstrumentMichael DennerGitarCarsten Van Der VolsingGitarBenny PetersenGitarTimi HansenGrabberBassgitarJan MusenTrommesett«Old» Nick SmithTrommesettOle FrausingTrommesettKim RuzzTrommesettMorten NielsenTrommesettTommie HelgessonSnowy ShawTrommesett

Trivia
19. november 2006 mottok Mercyful Fate en «Award of Honour» på den danske Metal Awards 2006. Prisen ble mottatt av Michael Denner, Hank Shermann, Kim Ruzz og Timi «Grabber» Hansen; alle de originale medlemmene av Mercyful Fate, utenom Kim Bendix Petersen som var opptatt med innspillingen av det nye studioalbumet til King Diamond.
24. januar 2007 trykket danske Nyhedsavisen en test de hadde gjennomført. Avisen ville sjekke om Københavns innbyggere var hjelpsomme ved å få en gammel dame til å miste bæreposen sin og se hvor fort og hvem som kommer for å hjelpe til. Michael Denner får øye på den gamle damen når han går ut av en buss og hjelper henne umiddelbart. Avis-scan
På sommeren 1985, etter at bandet var oppløst, gikk Parents Music Resource Center (PMRC) med Tipper Gore i spissen ut med sin berømte «Filthy Fifteen List». Dette var en liste over de 15 låtene som de mente var mest skadelige for ungdom. Mercyful Fate-sangen «Into the Coven» var med på denne listen.

Eksterne lenker
 Offisiell nettside



 Mercyful Fate hos MySpace

Kategori:Danske heavy metal-band
Kategori:Black metal-band
Kategori:Band etablert i 1981
Kategori:Tradisjonell metal-band